एक हैरतअंगेज घटनाक्रम में सीबीआई ने सोमवार को अपने ही हेडक्वॉर्टर में छापा मारकर मीट कारोबारी मोईन कुरैशी करप्शन केस से जुड़े दस्तावेज जब्त किए। वहीं, इस केस को कमजोर करने के आरोप में मामले के जांच अधिकारी और अस्थाना की टीम के अहम सदस्य DSP देवेंद्र कुमार को गिरफ्तार भी किया गया है। सीबीआई में जारी इस ‘जंग’ पर सरकार की कड़ी नजर है। सूत्रों के अनुसार सरकार इस मामले की फैक्ट्स जांच करने के लिए एनएसए अजीत डोभाल को मोर्चे पर लगा सकती है। कहा जा रहा है कि प्रधानमन्त्री नरेंद्र मोदी ने भी इस घटनाक्रम पर अपनी नाराजगी भी जताई है।